《临终诗》
南北朝·顾欢

五途无恒宅，三清有常舍。精气因天行，游魂随物化。

鹏鹍适大海，蜩鸠之桑柘。达生任去留，善死均日夜。

委命安所乘，何方不可驾。翘心企前觉，融然从此谢。

作者简介：南朝齐吴郡盐官人，字景怡，一字玄平。家贫好学，燃松节及糠照明读书。事母孝。年二十余，从雷次宗学玄儒诸义。后于天台山开馆讲授，徒生常近百人。口不辩，善著论。刘裕辅政，征为扬州主簿，及即位建齐朝，乃至，自称山谷臣。进《政纲》一卷。武帝时，征为太学博士，不就。有《夷夏论》等。